《送曹学士草诏毕还大都》
元代·薛汉

日毂始巡幸，风伯前汛扫。宸衷自警畏，廷论各至到。

黼饰资旧臣，优渥发新号。四方听纶綍，千载仰训诰。

言归玉堂署，送别龙庭道。恋阙信马行，及门闻鹊噪。

作者简介：（?—1324）温州永嘉人，字宗海。幼力学，有令誉。以青田教谕，迁诸暨州学正。泰定帝时选充国子助教卒。工诗文，尤善于鉴辨古物。有《宗海集》。